23.9.2022.
LV
Eiropas Savienības Oficiālais Vēstnesis
C 364/5
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.10699 – SALMAR / NTS) (Dokuments attiecas uz EEZ)
(2022/C 364/04)
1.
Komisija 2022. gada 12. septembrī saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — SalMar ASA (“SalMar”, Norvēģija), ko pilnībā kontrolē Kvarv AS, — NTS ASA (“NTS”, Norvēģija).
SalMar Apvienošanās regulas 3. panta 1. punkta b) apakšpunkta nozīmē iegūs pilnīgu kontroli pār NTS.
Koncentrācija tiek veikta publiskā piedāvājumā, kas izziņots 2022. gada 17. martā.
2.
Attiecīgie uzņēmumi veic šādu uzņēmējdarbību:
— SalMar nodarbojas ar lašu audzēšanu un pārstrādi Norvēģijā, Islandē un Skotijā, savukārt tā mātesuzņēmumam Kvarv AS ir vēl citi meitasuzņēmumi, kas darbojas akvakultūras nozarē, — NTS ar savu meitasuzņēmumu SalmoNor AS, Norwegian Royal Salmon ASA un Frøy ASA starpniecību nodarbojas ar lašu audzēšanu un pārstrādi Norvēģijā un Islandē, kā arī darbojas citās akvakultūras nozares daļās.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.10699 – SalMar / NTS (1) OV L 24, 29.1.2004., 1. lpp.
(“Apvienošanās regula”).